10 сынып\_\_\_\_\_\_\_\_\_\_\_\_\_  
  
Сабақтың лексикалық тақырыбы: Қаныш Сәтпаев атындағы ғаламшар   
Сабақтың грамматикалық тақырыбы: жалғаулар  
Сабақтың мақсаты:  
Білімділік: Әлемге еңбегімен аты шыққан белгілі адамдар туралы оқушылардың түсініктерін қалыптастыру; тұңғыш Лениндік сыйлық алған (1958ж.), қазақта алғаш аспан денелеріне есімі берілген ғұлама және тұңғыш академик атағын алған ғалым – геолог жайында оқушылардың білім қорын толықтыру; синтаксис саласынан білімдерін нақтылау;  
  
Дамытушылық: Оқылым, жазылым, тыңдалым принциптеріне сүйене отыра ауызша сөйлеу, жазбаша сауатты жазу дағдыларын дамыту. Қаныш Сәтпаев жайында тереңірек білуге құштарлықтарын ояту;  
  
Тәрбиелік: Қазақтан шыққан тұңғыштар туралы түсініктерін қалыптастыру. Сыйластыққа тәрбиелеу.  
  
Сабақтың көрнекілігі: Қаныш Сәтпаев портреті, журнал, газет қиындылары, «Қазақ тілі» атты «Шың» баспасынан шыққан оқулық - тест, кесте, кластер, Абай ата мен Фараби суреттері, Қаныш Сәтпаев туралы кітап, ғаламшар, минералдар топтамасы, қызғалдақ гүл мен бозқараған суреті, тағы басқа да суреттер топтамасы, ереже блоктары.  
Сабақ түрі: жаңа білімдерін дамыту сабағы.  
  
Сабақ барысы:  
1. Ұйымдастыру кезеңі.  
А) Сәлемдесу.  
Ә) Сабаққа дайындықтарын тексеру, түгендеу.  
  
2. Үй тапсырмасын тексеру.  
1. Өткен сөздерді қайталау: воспитаны в традициях народа, обидеть, обширная, широкая, асыл аға, ученый, пик, глина, раскопки, стоянка.  
2. Белгілі адамдар жайындағы білімдерін жинақтау: кесте толтыру - қандай еңбектері бар, белгілі жаңалықтарын еске түсіру.  
  
Әбунасыр Әл – Фараби  
Абай Құнанбаев  
Қаныш Сәтпаев  
  
3. Шағын тестілеу.  
1. Мына сөзді сөз құрамына қарай талдау: ғалымдарымыздың  
2. Септік жалғаулы сөзді көрсет:  
А) оқушы  
Ә) балалар  
Б) қыздың  
3. Әбунасыр Әл – Фараби қай жерде дүниеге келді?  
А) Фараб  
Ә) Түркістан  
Б) Сығанақ  
4. Қ. Сәтпаев кім?  
А) Геолог  
Ә) ақын  
Б) суретші  
5. Абай Құнанбаев туралы кім роман - эпопея жазды?  
А) С. Сейфуллин  
Ә) С. Мұқанов  
Б) М. Әуезов  
6. Қазақ тілінде жалғаудың неше түрі бар?  
А) 3  
Ә) 4  
Б) 5  
7. Қандай белгілі адамның атында ғаламшар бар?  
А) Ш. Уәлиханов  
Ә) Қ. Сәтпаев  
Б) Ы. Алтынсарин  
  
4. Жаңа сабақ бойынша жұмыс.  
  
А) Сахналық көрініс: «Қазына»  
Қазына кімде? - деп сұрапты Абылай Бұқардан.  
Бізден сөз кетті ғой, өзің айта берсейші, - дейді Бұқар жырау.  
Мен айтсам, қазына байда, басқа кімде болушы еді? депті Абылай.  
Сонда Бұқар: үш рет жұт болса, байда қазына қалмайды. Үш рет жау шапса, ханда қазына қалмайды. Қазына білімдінің басында, - дейді Бұқар жырау.  
  
Ә) Жалғаудың түрлерін қайталау: «Кубизм» стратегиясы.  
1. Қазақ тілінде жалғаудың неше түрі бар?  
2. Көптік жалғауларды атаңдар.  
3. Септік жалғауларды атаңдар.  
4. Жіктік жалғауларды атаңдар.  
5. Тәуелдік жалғауларды атаңдар.  
6. «Ғаламшар» - сөзін түрлендір.  
  
5. Тақтамен жұмыс. Ғалым сөзін септеу, тәуелдеу, жіктеу және көптеу.  
  
А. с. ғалым Менің ғалымым Біздің ғалымымыз  
І. с. ғалымның Сенің ғалымың Сендердің ғалымдарың  
Б. с. ғалымға Сіздің ғалымыңыз Сіздердің ғалымдарыңыз  
Т. с. ғалымды Оның ғалымы Олардың ғалымдары  
Ж. с. ғалымда  
Ш. с. ғалымнан  
К. с. ғалыммен  
  
Мен ғалыммын Біз ғалымбыз  
Сен ғалымсың Сендер ғалымсыңдар  
Сіз ғалымсыз Сіздер ғалымсыздар  
Ол ғалым Олар ғалымдар  
Ғалым – ғалымдар  
6. Қаныш Сәтпаев туралы мәтінді мәнерлеп оқу.  
(136, 137, 139 беттерде) Сұрақтарға жауап беру. Кластер құру.  
1899 - 1964  
Геолог  
Академик  
Күйші  
640 - тан астам еңбектер авторы арабша, парсыша, түрікше оқу  
Білген  
Павлодар облысы Баянауыл ауданында дүниеге келген  
Ғалым, Ғылым Акдемиясының тұңғыш академигі  
Лениндік сыйлық алған (1958ж.)  
7. Сабақты қорыту. Рефлексия.  
- Атақты ғалым атымен нелер аталған?  
(Көше, мектеп, институт, мұражайлар, ғылым академиясы, минерал тас, ғаламшар, бозқараған, қызғалдақ гүл атары аталған.)  
- Балалар, бүгінгі сабақта нені білдік?  
- Нені қайталадық?  
- Нені жаңадан білдіңдер?  
- Сабақ сендерге ұнады ма?  
8. Оқушылардың еңбегін бағалау.  
9. Үйге тапсырма:  
11 - 12, 17 – тапсырмаларды орындау. Тұрақты сөз тіркестерін жазу, жаттау. Қаныш Сәтпаев туралы реферат жазу.

9 сынып\_\_\_\_\_\_\_\_\_\_\_

Сабақтың тақырыбы: Диктант **«Мамандық**»

**Сабақтың мақсаты:**  Септік, көптік, жіктік, тәуелдік  жалғауларды естеріне түсіртіп, оқушыларды  орфографиялық тұрғыдан сауатты жазуға үйрету.

**Күтілетін нәтиже:** Оқушылар дұрыс сауатты жазып, талдау түрлерін естеріне түсіреді.

**Сабақтың барысы:**

**І. Ұйымдастыру кезеңі.**

**Психологиялық дайындық.  Орта құру.** Біреуге  ізгі тілек білдіру.

**ІІ. Үй жұмысын тексеру.**

**ІІІ. Диктант.**                                Мамандық

Мамандық таңдау – әрбір мектеп бітіруші түлектің мақсаты. «Армансыз адам қанатсыз құспен тең» дейді халық. Барлық адам баласының арманы болады. Арманшыл адам болашақта дегеніне жете алады. Мамандық пен өнерді өз қабілетіне де қарай таңдап алады. Өмірде мамандықтың түрі өте көп. Халық алдына шығып ән салатын әнші болу. Адам өмірінің арашасы болатын ақ халатты дәрігер болу. Шәкірттерді білімге жетелейтін ұстаз болу.

Адам жас кезінен бастап өзінің жүрегі қалаған мамандығына қарай бейімделе бастайды.Терең білім алуға талпынады. Өз бетінше ізденеді. Көп оқиды. Түрлі мамандықта еңбек етіп жүрген адамдардың өмірімен танысады.

Жақсы маман болу үшін еңбек ету керек. Инженер, дәрігер, мұғалім, журналист болу үшін оқу керек. Бақташы, сауыншы, егінші, шопан болу үшін ауылда жұмыс істеу керек. Ал жақсы жұмысшы, кенші, құрылысшы болу үшін өндірісте істеу керек.

Бала шақ пен болашақ әрқашан үндесіп жатады. Болашаққа апаратын тура жол бала шақтан басталады.   (Жалпы білім беретін мектептердің мұғалімдеріне арналған оқу-әдістемелік құрал, Ж.С. Қалиева, 135 сөз)

**Сабақты қортындылау.** Оқушылар өздігінен диктант мәтінін тексереді, содан кейін мұғалімге тапсырады.

**Үйге тапсырма.**  ІІ тоқсан бойы өткен тақырыптарды қайталау.

|  |
| --- |
|  |